Тәрбие сағаты бойынша қысқа мерзімді жоспар

|  |  |  |
| --- | --- | --- |
| **Тәрбие сағаты** | «Әкеге-ізет, анаға-құрмет» | |
| **Күні** | 15.11.2023 ж | |
| **Сынып жетекші:** | Торғай Мөлдір | |
| **Сынып: 4 «Ә»** | Қатысушылар саны: 21 | Қатыспағандар саны: |
| **Сабақтың мақсаты:** | Қоғамда, ұрпақ тәрбиесінде ананың, әкенің ұлтты тәрбиелеуде әлемдегі болашақты жасаудағы жасампаздық ролін кең түрде насихаттау.  Ата-анасын құрмет тұтып, адал да парасатты ұл мен болуға тәрбиелеу.  Ата-анасының берген жақсы тәрбиелерін нәтижелі етуге үйрету, қоғамға жат қылықтардан сақтандыру. | |
| **Құндылықтарды дарыту** | Ар-ұят құндылығы арқылы достарына, отбасы мүшелеріне қамқор, мейірімді болу, отбасылық сал-дәстүрлерін таныту.  Өзін отбасының, сыныптың, мектептің, қоғамның, Отанның бір мүшесі екенін сезіну. | |
| **Үлестірмелі материалдар** | мақал – мәтелдер, нақыл сөзер жазылған плакаттар | |
| Сабақтың барысы | | |

|  |  |  |  |
| --- | --- | --- | --- |
| **Сабақтың кезеңі/ уақыт** | **Мұғалім әрекеті** | **Оқушы әрекеті** | **Ресурстар**  **Сабақтың техникалық құрал-жабдықтары** |
| Ұйымдас  тыру кезеңі 5 мин  Сабақтың басы:  10 мин | Кіріспе  Бала тәрбиесінде ата-ананың алар орны ерекше. Ата-ана баласына саналы тәрбие беріп, оның болашағына зор үмітпен қарайды. Балалардың мектеп партасында отырып, оқушыға, қоғамға жат қылықтармен айналысуы бұл кезек күттірмейтін мәселелердің бірі. Біздің оқушыларымыз осындай жат қылықтардан аулақ болып, саналы, тәрбиелі, білімді ұрпақ тәрбиелеу мақсатында осы тәрбие сағатының мәні зор деп сенемін.  -сондықтан да, балалар, қазіргі айтылар ата-ана жайлы ұлағатты сөздерді зейін қойып тыңдап және айтқанда да тек ауыздарыңмен емес, жүректеріңмен айтса еке н деп ойлаймын.  **Мирас**: -Армысыздар аяулы ұстаздар, ардақты ата-аналар!  **Жания:** -Қош келдіңіздер, жиналған қауым!  **Мирас**: «Әкеге-ізет, анаға-құрмет» атты 4 «Ә» сынып оқушыларының ашық тәрбие сағатын бастауға рұқсат етіңіздер  **Жания**: -Анаға арнап ақ тілектер айтар күн,  Әкеге арнап марапатты бастар күн  Бүгінгі күн мәңгі есте сақтар күн  Бүгінгі күн есіңде мәңгі жастардың  **Мирас**: -О, ата-анам,  Таянышым, тірегім!  Бар бақытты бір басыңа тіледім  Бізді жақсы болса екен деп қашанда  Лүпілдейді сенің қамқор жүрегің.  Топқа бөлу: **І топ ата-әже**  **ІІ топ әке-ана**  Топтың атын қорғау.  Әр топтан ата-ана туралы өлең жолдарын жолдау:  **Алина**: Мұқағали Мақатаев  **Шеше, сен бақыттысың!**  Шеше,  Сен бақыттысың!  Жыламағын.  Жай түсіп жатқанда да құламадың.  Тәңіріңнен мен едім гой сұрағаның,  Сондықтан жыламағын, жыламағың!  Бармын ғой,  Тірімін ғой,  Қасыңдамын.  **Айбат:** Нұрсұлтан Надиров  **Менің әкем мен үшін дара тұлға!**  Әке сен, жансың биік, дана тұлғаң. Мейірім,нұры менен жаратылған, Бар әлемнің, жақсылығын бойға жыйған, Менің әкем, мен үшін, дара туған.  Әке сенің жүзіңнен қуат алам. Жанарыңның жылуы шуақтанған, Өзің барда,, ғажайып көрінеді, Шынайы боп, көзіме мына ғалам.  Әке сенің жалғайтын өміріңмін, Жырларыммен толқыса көңлің тым. Мәнісі деп білемін, мен өзіңді, 10-жылдағы, өмірімнің.  Әке сенсің ең алғашқы ағартушым, Мен өзіңнің, өмірге, қаланушың. Мендей ұлға, бұл өмірді, сыйға тартқан, Алладан, кейінгі сен Жаратушым!  **Мирас :** Мұзафар Әлімбаев  **Атам менің**  Атам менің төрт-ақ класс бітірген, Айыра алмайды бөлшекті де бүтіннен. Білмейді ол ендікті де бойлықты, Сонда да атам ой керемет, ой мықты! Қиқаң-қиқаң қозғап қойып арқасын, Жатқа айтады Европаның картасын. Жатқа айтады Европаның картасын, Өзен-көлін, орман-нуын, тау-тасын...  - Бәрін, ата, қайдан білдің оқымай, Жаным атам, қайдан білдің оқымай?! - Жауынгерлік жас шағымда ер күнде, Жаяу жеттім Москвадан Берлинге. Жорықтарда ой мен қырын сүйгенбіз Европаның азаткері, біздерміз! **Жания**: Қастек Баянбаев  **Әже**  Саусағы сары ала жүзікті, Әрдайым жайдары, Жаз өнді, Көп ертек білетін қызықты Көрсеңдер аяулы әжемді!  Әлдекім әжемнің шашына  Әдейі бор жағып қойғандай. Кимешек тартқандай басына  Болады ақша бұлт қонғандай.  Куәгер кешегі заманға, Әжеңнен кәрі адам жоқ дейді. Ал жасын анықтап санауға Қолынан түспейді жүргенде Бұрышқа апарып қояды Даладан бөлмеге кіргенде. **Жания: Күй**:  **І топ** : Ата-әжелерімізден естіген тыйым сөздері: Біреуге жамандық тілеме, Кісіге саусағыңды шошайтпа, Басыңды шайқама  **ІІ топ**: Әке-ана туралы мақал-мәтелдер:  Әке жүрегі- таудан үлкен,  Ана жүрегі-теңізден терең  Алты аға бірігіп әке болмас,  Жеті жеңге бірігіп ана болмас  **Мирас**: Би: қыздар тобы | Кіріспе  Ұстаз сөзі    Жүргізушілер сөзі  Топқа бөлінеді.  Топ атын қорғау  Өлең жолдарын оқу  Күй орындалады  Тыйым сөздер  Мақал-мәтелдер  Қыздар билейді. | Компьютер  қағаз  Топты жазылған қағаз, сурет  домбыра  Киім үлгісі |
| Сабақтың ортасы  10 мин | **Жания**: «**Қарт пен бала әңгімесі**» деп аталатын көріністі тамашалаңыздар. Баласы: - Ата, маған сұрақ қойыңызшы. Атасы: - Балам, үйдің алтын қазығы кім? Баласы: - Ата, үйдің алтын қазығы - бала. Атасы: - Жоқ, балам, үйдің алтын қазығы - ана. Ана ақылды болса, бала дана болады. Ана тәрбиесі - қызға үлгі, әке тәрбиесі - ұлға үлгі. Ана - ақылшың, әке - қамқоршың, аға - қорғанышың, інің - сүйенішің, қарындасың - қанатың екенін ұмытпа. Атасы: - Балам, жоқты бар, ашты тоқ ететін кім? Баласы: - Ата, жоқты бар, ашты тоқ ететін - мейірімді әке. Атасы: - Жоқ, балам, әке қанша мейірімді болса да ананың жаны бөлек. Ашты тоқ, жоқты бар ететін ол - ана. Анасыз бала ұйықтамайды, қатықсыз айран ұйымайды. - Ал, балам, өмір сүру үшін не қажет? Баласы: - Ата, өмір сүру үшін алтын, ақша, мал қажет. Атасы: - Жоқ, балам, өмір сүру үшін су, от, тұз, қыз, ақыл қажет. Су - тіршіліктің нәрін береді, от - өмірге жалын береді, тұз - астың дәмін келтіреді, қыз - өмірдің сәнін келтіреді, ақыл - өмірдің мәнін келтіреді.  Енді қарт оқушыларға сұрақ қояды. - Адамның ақылы қайда, балаларым, кім айтады екен? **Нұрай:** - Ханның ақылы тағында, әкенің ақылы жанында, жігіттің ақылы жақсылығында, ақымақтың ақылы кім көрінгеннің қалтасында. **Ата**:- Адамға ақыл беретін кім, балаларым? **Нұрасыл:** - Адамға ақыл беретін ата - ана, ұстаз, досың. Ата - ана ақылын баласы мен қызына айтады, ұстаз шәкіртіне айтады. **Атасы**: - Енді өмірде не жетім?- деген сұраққа кім жауап береді? **Інжу:** - 1. Өмірде ата - анасы болмаса, бала тас жетім 2. Халықта сенім болмаса, хан жетім. Ханы ақылсыз болса, халық жетім. 3. Суы жоқ құдық жетім. Досы жоқ жігіт жетім. 4. Шәкіртсіз ұстаз жетім. 5. Қызы жетесіз болса, ана жетім. 6. Ата - ана ақылы жерде қалса, бәрінен де сол жетім. **Атасы**: - Иә, балаларым, сендер ата - ананың тәрбиесін бағалап өскен балаларсыңдар. Қанаттарың еш талмай, ақ жолмен ата - аналарыңды сыйлай біліңдер. Аумин!  **Мирас: Топтық жұмыс**: салт-дәсүр туралы білгенін айту.  **Жания**: - Біздің қазақ әр сөзді тұспалдап та, туралап та, астарлап та жеткізген халық. Ата - ана туралы қаншама мәнді де маңызды сөздер айтылады. Сонымен бірге ата - ана туралы хадистерді білетін оқушыларды да тыңдап көрейік. **Нұрислам**: - Ей, Перзентім! Ойыңа тоқып ал, ата - анаңа құрмет, ізет қылуды мойынға алу ләзім. Себебі, баланың түп негізі - ата - ана болып табылады. **Ернұр :** - Ата - анамды не үшін құрметтеймін дегенді ойыңа алушы да болма. Олар сен үшін өлуге де дайын тұрады. Сен соны білуің керек. **Әмірсұлтан**: - Сен ата - анаңның еңбегін дін жағынан өтей алмасаң да ақыл - санаңмен, адамгершілігіңмен өте. Кімде - кім ата - анасын разы еткен болса, ол қандай жақсы. Алла тағала оның өмірін ұзартады. **Асылжан**: - Ата - анаңа не істесең, қартайғанда алдыңа сол келеді. **Біржан**: - Борыш - ата - анаға, үлкен ұстаздар мектебіне қызмет жасап, әкенің еңбегін, ананың ақ сүтін өтеу. Егер нағыз адам болсаң, ең әуелі ата - ана алдындағы борышты өтеу мақсатын қоямыз. Құрметті, әке - шеше, атыңа кір келтірмеуге ант етемін! Барлығы: Ант етеміз! | Көрініс  Сұрақ-жауап  Оқушылар суреттерге қарап отырып жауап береді  Хадистер | Қарт пен бала бейнесі    Дәстүрлер туралы суреттер |
| Сабақтың соңы:  5 мин | **Мұғалім**: - Осы тәрбие сағаты менің оқушыларыма үлкен ой салып, саналы болуға тәрбие берді деп ойлаймын. Келген ата - аналарға үлкен рахмет айта отырып, тәрбиелеп отырған балаларыңыз саналы азамат болып, сіздердің де, біздің де мақтанышымыз болсын деп тәрбие сағатымызды аяқтаймыз.  Сіздердің назарларыңызға 4 «Ә» сынып оқушысы Бибатыр Әмірсұлтанның орындауындағы «Әке» әнін ұсынамыз, қабыл алыңыздар. | Мұғалім сөзі  Ән шашу |  |

Тақырыбы: Ардақтайық әке менен ананы!  
Мақсаты: а) Бала бойына осы тәрбие сағаты арқылы сүйіспеншілікті, жылылықты ұялату. Ата - анасын құрмет тұтып, адал да парасатты ұл мен қызы болуға тәрбиелеу.  
ә) Ата - анасының берген жақсы тәрбиелерін нәтижелі етуге үйрету, қоғамға жат қылықтардан сақтандыру.  
Көрнекілігі: Тақырып жазылған плакат, ата - ана жайлы ұлағатты сөздер, хадистер.  
  
Тәрбие сағатының барысы:  
1. Ұйымдастыру кезеңі  
а) Қонақтармен сәлемдесу  
ә) Оқушылардың орналасуын қадағалау  
2. Көрнекілік арқылы түсініктеме беру және тақырыпқа сай кіріспе сөз сөйлеу  
  
Кіріспе  
Бала тәрбиесінде ата - ананың алар орны ерекше. Ата - ана баласына саналы тәрбие беріп, оның болашағына зор үмітпен қарайды. Бірақ та қазіргі заманда ата - анасы мен ұстаздардың берген тәрбиесін жоққа шығарып, өмірден опық жеп жатқандар қаншама. Балалардың мектеп партасында отырып, оқушыға, қоғамға жат қылықтармен айналысуы бұл - кезек күттірмейтін мәселелердің бірі. Біздің оқушыларымыз осындай жат қылықтардан аулақ болып, саналы, тәрбиелі, білімді ұрпақ тәрбиелеу мақсатында осы тәрбие сағатының мәні зор деп сенемін.  
- Сондықтан да, балалар, қазіргі айтылар ата - ана жайлы ұлағатты сөздерді зейін қойып тыңдап және айтқанда да тек ауыздарыңмен емес, жүректеріңмен айтса екен деп ойлаймын.  
  
3. Олай болса, тәрбие сағатын әрі қарай оқушылардың өз бетінше өткізуіне көңіл бөлсек.  
1 - жүргізуші: - Армысыңдар, аяулы ұстаздар, ардақты ата - аналар!  
2 - жүргізуші: - Қош келдіңіздер, жиналған қауым!  
1 - жүргізуші: - «Ардақтайық әке менен ананы!» атты 7 «В» сынып оқушыларының ашық тәрбие сағатын бастауға рұқсат етіңіздер!  
2 - жүргізуші: - Анаға арнап ақ тілектер айтар күн,  
Әкеге арнап марапатты бастар күн.  
Бүгінгі күн мәңгі есте сақтар күн,  
Бүгінгі күн есінде мәңгі жастардың.  
  
1 - жүргізуші: - О, ата - анам,  
Таянышым, тірегім!  
Бар бақытты бір басыңа тіледім.  
Бізді жақсы болса екен деп қашанда,  
Лүпілдейді сенің қамқор жүрегің.  
  
2 - жүргізуші: - Ата - ана алдындағы әдептілік - баланың бармақтай кезінен бойына табиғи дарыған қасиет болуға тиіс. Ата - ананы сыйлау - елді сыйлау, ата - әжесін құрметтеу - өмірді құрметтеу.  
Хормен: - Қымбатты, ата - ана, ұстаздар!  
Біздің борышымыз - Сіздерді құрметтеу.  
  
Хор: Ана туралы жыр  
Гулвира: Алдымен сүй, ардақта ата - анаңды,  
Үлгілі ұрпақ атадан бата алады.  
Бар жақсылық балаға бұл ғаламда,  
Мейірімінен ананың жасалады.  
Жырақ жүрген анасын ол сағынған,  
Ата - анаға сәлем айтқан ән - жырдан.  
Екеуінің қуанышты тілегі,  
Әрқашан да бір арнадан табылған.  
  
1 - жүргізуші: - Ендігі кезекте ата - ана туралы ұлағатты сөздерге құлақ түрсек.  
Инабат: - Адам жеміске, ата - ана жеміс ағашына ұқсайды. Жеміс ағашын жақсы қарап күткендей ата - ананы аялап бақса, армандары орындалады.  
Елнар: - Әдепті, адал ұл - қыздардың міндеті ата - анасының тірісінде көрсеткен қызметімен бітпейді. Ата - аналарын олар дүниеден қайтқанда да жиі есіне алады.  
  
Ақтоты: - Ұл - қыз ата - анасын, үлкендерді қуанышқа бөлеп, бақытқа кенелем десе, алдымен әдепті болулары керек. Өз жұмыстарын адал да тыңғылықты атқарса, ата - ананың ұл - қызы болып өседі.  
Рахат: - Ата - ананы сыйлау - сәби шағында олар өзіңді қалай бағып - қақса,  
қартайғанда оларды да солай алақанға салып аялау керек.  
Ә. Айдана: - Ата - ананың көңілін еш ренжітуші болма, олардың жүрегіне қайғы түсіруші болма.  
Шыңғыс: - Ата - анасын ұмытқан бала - опасыздың опасызы, рақымсыздың рақымсызы.  
Жандос: - Ата - ананың қадірін білмеген - халық қадірін білмейді.  
  
Айнамкөз: - Түн ұйқысын төрт бөлген, түнде бесік таянып, шошып оянған ананың ақ мейірімін ерекше бағаламасаңыздар, ол - қорлық.  
Құралай: - Кейбір тәрбиесіз, арсыз балалар ата - анасына қарсы сөйлеп, тыңдамай жатады. Ондай қылықтардан аулақ болып, ана, әке, апа, қарындас - туыстарыңды сыйлап жүріңдер. Әке - тірегің, қамқоршың, асқар тауың. Ана - жарық дүниеге әкелушің.  
1 - жүргізуші: - Айдана мен Әсемнің орындауында «Алтын ана» әнін қабыл алыңыздар.  
2 - жүргізуші: - «Қарт пен бала әңгімесі» деп аталатын көріністі тамашалаңыздар.  
Баласы: - Ата, онда маған сұрақ қойыңызшы.  
Атасы: - Балам, үйдің алтын қазығы кім?  
Баласы: - Ата, үйдің алтын қазығы - бала.  
Атасы: - Жоқ, балам, үйдің алтын қазығы - ана. Ана ақылды болса, бала дана болады. Ана тәрбиесі - қызға үлгі, әке тәрбиесі - ұлға үлгі. Ана - ақылшың, әке - қамқоршың, аға - қорғанышың, інің - сүйенішің, қарындасың - қанатың екенін ұмытпа.  
Атасы: - Балам, жоқты бар, ашты тоқ ететін кім?  
Баласы: - Ата, жоқты бар, ашты тоқ ететін - мейірімді әке.  
Атасы: - Жоқ, балам, әке қанша мейірімді болса да ананың жаны бөлек. Ашты тоқ, жоқты бар ететін ол - ана. Анасыз бала ұйықтамайды, қатықсыз айран ұйымайды.  
- Ал, балам, өмір сүру үшін не қажет?  
Баласы: - Ата, өмір сүру үшін алтын, ақша, мал қажет.  
Атасы: - Жоқ, балам, өмір сүру үшін су, от, тұз, қыз, ақыл қажет. Су - тіршіліктің нәрін береді, от - өмірге жалын береді, тұз - астың дәмін келтіреді, қыз - өмірдің сәнін келтіреді, ақыл - өмірдің мәнін келтіреді.  
  
Енді қарт оқушыларға сұрақ қояды.  
- Адамның ақылы қайда, балаларым, кім айтады екен?  
  
Қарлығаш: - Ханның ақылы тағында, әкенің ақылы жанында, жігіттің ақылы жақсылығында, ақымақтың ақылы кім көрінгеннің қалтасында.  
- Адамға ақыл беретін кім, балаларым?  
Ақжарқын: - Адамға ақыл беретін ата - ана, ұстаз, досың. Ата - ана ақылын баласы мен қызына айтады, ұстаз шәкіртіне айтады.  
Атасы: - Енді өмірде не жетім?- деген сұраққа кім жауап береді?  
  
Н. Айдана: - 1. Өмірде ата - анасы болмаса, бала тас жетім  
2. Халықта сенім болмаса, хан жетім.  
Ханы ақылсыз болса, халық жетім.  
3. Суы жоқ құдық жетім.  
Досы жоқ жігіт жетім.  
4. Шәкіртсіз ұстаз жетім.  
5. Қызы жетесіз болса, ана жетім.  
6. Ата - ана ақылы жерде қалса, бәрінен де сол жетім.  
  
Атасы: - Иә, балаларым, сендер ата - ананың тәрбиесін бағалап өскен балаларсыңдар. Қанаттарың еш талмай, ақ жолмен ата - аналарыңды сыйлай біліңдер. Аумин!  
2 - жүргізуші: - Ақжарқынның орындауындағы «Асыл ана» әні барша аналарға арналады, қабыл алыңыздар.  
1 - жүргізуші: - Біздің қазақ әр сөзді тұспалдап та, туралап та, астарлап та жеткізген халық. Ата - ана туралы қаншама мәнді де маңызды сөздер айтылады. Сонымен бірге ата - ана туралы хадистерді білетін оқушыларды да тыңдап көрейік.  
Саламат: - Ей, Перзентім! Ойыңа тоқып ал, ата - анаңа құрмет, ізет қылуды мойынға алу ләзім. Себебі, баланың түп негізі - ата - ана болып табылады.  
Айбек: - Ата - анамды не үшін құрметтеймін дегенді ойыңа алушы да болма. Олар сен үшін өлуге де дайын тұрады. Сен соны білуің керек.  
Асылзат: - Сен ата - анаңның еңбегін дін жағынан өтей алмасаң да ақыл - санаңмен, адамгершілігіңмен өте. Кімде - кім ата - анасын разы еткен болса, ол қандай жақсы. Алла тағала оның өмірін ұзартады.  
Бекжан: - Ата - анаңа не істесең, қартайғанда алдыңа сол келеді.  
Айбала: - Борыш - ата - анаға, үлкен ұстаздар мектебіне қызмет жасап, әкенің еңбегін, ананың ақ сүтін өтеу. Егер нағыз адам болсаң, ең әуелі ата - ана алдындағы борышты өтеу мақсатын қоямыз. Құрметті, әке - шеше, атыңа кір келтірмеуге ант етемін!  
Барлығы: Ант етеміз!  
1 - жүргізуші: «Анашым» әнін қабыл алыңыздар.  
2 - жүргізуші: -«Кешір мені, ана» деп аталатын көрініске назар аударыңыздар.  
  
Автор: - Жалдамалы пәтерде анасы мен баласы әңгімелесіп отырады.  
Анасы: - Балам, сабағыңды жақсы оқы, әкең екеуміздің ойлап жүргеніміз сенің қамың. Жақсы тамақтанып, жақсы киінсін деп тынбай еңбек етудеміз. Сабағыңды жақсы оқысаң, болашағыңнан үлкен үміт күтеміз. Ал, мен енді жұмысқа кеттім.  
Баласы: - Жарайды, ана, уайымдамаңыз.  
Автор: - Анасы шығып кетеді. Бала сабағын оқып отырады. Осы кезде сырттан екі бала келіп оны ұйымға кіруге үгіттей бастайды.  
Олар: - Сен біздің ұйымға кіресің бе, онда қызықты нәрселер көп.  
Бала: - Жоқ, мен анамның айтқанын орындап, сенімін ақтауым керек.  
Екеуі қарқылдап күледі: - О, күшік! Анасының айтқанынан шықпайды, жігіт емессің. (Екеуі баланы ұрып - соғып қорқытады)  
- Енді қалай, ойландың ба?  
Бала: - Жарайды, жарайды.  
Әлгі екеуі: - Ендеше былай, қазір үйіңнен бізге ақша әкеліп бересің. (екеуі шығып кетеді)  
Автор: - Бала қорыққанынан анасының сөмкесінен ақша ұрлап әкеліп береді. Анасы жұмыстан келген соң баласының түрін көріп таң қалады.  
Анасы: - Балам, түріңе не болған?  
Баласы: - Ештеңе, Құлап қалғанмын.  
Автор: - Анасы сөмкені ашып қараса ақша азайған сияқты.  
Анасы: - Балам, сөмкедегі ақшаны сен алдың ба?  
Баласы (дауыс көтеріп): - Жоқ, неге менен көресіз?  
Автор: - Ертеңіне анасы тағы да баласына ақылын айтып жұмысына кетеді. Жұмыстан келгенде кешегі жағдай тағы да қайталанады. Осылай бірнеше күндер өтеді.  
Анасы: - Балам - ау тағы да ақшам жоқ, бұл пәтер сатып аламыз деген ақша еді ғой. Оны қайда жібердің?  
Баласы: - Сіз неге менен көре бересіз? Алған жоқпын дедім ғой.  
Анасы: - Балам, сен бұрын маған дауыс көтермеуші едің ғой, саған не болған?  
Баласы: - Менің өміріме араласпаңыз. Мен кетем.  
Автор: - Осы кезде есікті сарт еткізіп жауып шығып кетеді. Баласынан мұндай мінезді күтпеген анасының жүрегі ауырып құлайды. Көршісі жедел жәрдем шақырып, ауруханаға алып кетеді.  
Бала сыртта әрі жүреді, бері жүреді, ішегі шұрылдап қарны ашқан соң, әрі кеш болып қалғандықтан қайда барарын білмей үйіне келеді. Есікті ұрғылап, анасын іздейді. Көрші шығып анасын ауруханаға алып кеткендігін айтады.  
Көршісі: - Анаң жүрек талмасына ұшырап, жедел жәрдем алып кетті.  
Автор: - Анасының ауруына өзінің кінәлі екенін сезінген бала ауруханаға құстай ұшып жетіп, анасының құшағына құлап кешірім сұрайды.  
Баласы: - Кешір мені, ана, кешір! Маған бұл өмірде сенен артық жан жоқ. Мен олардың арбауына түсіп қалдым. Енді тек қана ата - анам мен ұстаздарымның ғана айтқанын орындайтын боламын. Кешір мені, ана!  
Анасы: - Балам, құлыным!- деп баласының басынан сипайды.  
  
1 - жүргізуші: «Мама» әнін орындайтындар: Шыңғыс, Құралай, Ақжарқын  
2 - жүргізуші. «Бала тәрбиесі - бесіктен» дейді халық. Әрбір ата-ана өз баласына қазақтың ырым - тыйым сөздерін айтып отырып тәрбиелейді. Ендеше біздің оқушыларымыздың ата - аналарынан естіген ырым - тыйым сөздеріне құлақ түрсек.  
Ақжол: - Ата - ананы ренжітпе  
- Түнде суға барма!  
- Таңдайыңды қақпа!  
- Кісіге қарап есінеме!  
- Дастарханға қарап түшкірме!  
- Үлкеннің сөзін бөлме, жолын кеспе!  
  
Алтынбек: - Ошаққа су құйма  
- Нанды баспа!  
- Табаныңды тартпа!  
- Қолыңды төбеңе қойма!  
- Бас киіммен ойнама!  
- Бос бесікті тербетпе!  
  
Әсем: - Малды теппе!  
- Бүйіріңді таянба!  
- Кешқұрым ұйықтама!  
- Айға қолыңды шошайтпа!  
- Үйге жүгіріп кірме!  
- Біреудің иығын баспа!  
  
1 - жүргізуші: Айдананың орындауындағы «Әке туралы жыр» әні барша әкелерге арналады. Қабыл алыңыздар.  
2 - жүргізуші: - Енді оқушылардың ата - аналарына арнаған жүрек жарды өлеңдерін назарларыңызға ұқсынамыз.  
1. Ақжарқын  
2. Айбала  
  
Қорытынды  
Мұғалім: - Осы тәрбие сағаты менің оқушыларыма үлкен ой салып, саналы болуға тәрбие берді деп ойлаймын. Келген ата - аналарға үлкен рахмет айта отырып, тәрбиелеп отырған балаларыңыз саналы азамат болып, сіздердің де, біздің де мақтанышымыз болсын деп тәрбие сағатымызды аяқтаймыз.  
Сіздердің назарларыңызға 7 «А» сынып оқушысы, мектебіміздің мақтанышы Көшеней Нұрбинаның орындауындағы «Қос шынарым» әнін ұсынамыз, қабыл алыңыздар.